DRAMA- općenito

1. **Od koje riječi dolazi drama?**

Drama dolazi od grčke riječi DRAMA, a to znači radnja.

1. **Gdje je i kada nastala drama?**

Drama je nastala u staroj antičkoj Grčkoj. Prve početke drame nalazimo još u 6.st.pr.Kr.

1. **Iz čega se razvila drama?**

Prvo se iz ditiramba razvila tragedija.

1. **Koja sve značenja ima pojam drama?**

POJAM DRAME IMA 3 ZNAČENJA:

* Naziv književnoga roda
* Naziv dramske vrste
* Naziv za scensko djelo

1. **Koje književne vrste uključuje drama kao književni rod?**

TRAGEDIJA KOMEDIJA DRAMA U UŽEM SMISLU

1. **Koja su obilježja dramskoga teksta?**

Drama je pisana na poseban način i to je odmah vidljivo. Pisana je u obliku vanjskih karakteristika. Sadrži didaskalije, sastoji se od činova, činovi se dijele na scene. Ima specifičnu kompoziciju (uvod, zaplet, vrhunac, obrat, rasplet.) Drama je pisana u dijalogu i monologu, utemeljena je dramskom sukobu i pisana je za izvođenje na sceni. U dramaskom tekstu nema opisivanja i pretjerane naracije (pripovijedanja).

1. **Što se uvijek nalazi na početku drame?**

Na početku dramskog djela nalazi se popis likova.

1. **Kako je drama sastavljena?**

Drama se dijeli na činove, a činovi na scene. Manje od scene su prizori ili slike.

1. **Kako se naziva pisac drame?**

Pisac drame zove se dramatičar.

1. **Objasni pojam DIDASKALIJE ?**

Didaskalije su upute glumcima i redatelju o tome kako treba izgledati scena, kako se ponašaju glumci dok izvode tekst. Didaskalije su tekst u zagradama.

1. **Objasni pojam DIJALOG?**

To je razgovor dvoje ili više ljudi.

1. **Objasni pojam MONOLOG?**

Govor jednog lika.

1. **Navedi na koje dijelove se može podijeliti kompozicija drame?**

UVOD ZAPLET VRHUNAC (KULMINACIJA) OBRAT (PERIPETIJA) RASPLET

1. **Navedi razliku između dramatičara i dramaturga.**

Drmatičar je čovjek književnik koji piše dramu, a dramaturg dramski tekst priprema za izvođenje na pozornici.

**TRAGEDIJA**

1. **Objasni naziv tragedija.**

Naziv dolazi od grčkih riječi: tragos = jarac ode= pjesma Prijevod: jarčeva pjesma.

1. **ŠTO JE TRAGEDIJA?**

Dramsko djelo koje ima tragičan završetak i to je uglavnom smrt glavnoga junaka. Glavni likovi su junaci, idealni pojedinci koji se bore za pravednost i zastupaju određene ideale.

1. **Kada i gdje je nastala tragedija?**

Nastala je u Grčkoj i to tako da se razvila u okviru vjerskoga obreda u čast bogu Dionizu. Dogodilo se to u trenutku kada su zbor i zborovođa počeli voditi dijalog. To je u početku bila dramska igra koja se razvila iz ditiramba i bila je za čitav puk.

1. **Popularnost tragedije.**

Tragedija je u Grčkoj bila jako popularna i dolazilo gledati jako puno ljuti, zato su se počela graditi prva velika kazališta. Imali su i do 14 000 mjesta. Najpoznatije takvo kazalište je DIONISIJEVO KAZALIŠTE U ATENI.

1. **Izgled antičkog kazališta.**

Znači to su bila jako velika kazališta koja su primala tisuće ljudi. **Kazalište se sastojalo od 3 dijela:**

1. **Skena –** pozornica na kojoj su bili glumci, a iza nje su se glumci presvlačili
2. **Orhestra** – okrugli prostor na kojem se nalazio kor/zbor. I tu su pjevali i plesali članovi zbora.
3. **Teatron** – prostor za publiku. Sjedišta su bila poredana u redove i svaki red je bio malo povišen što je pridonosilo odličnoj akustici

Prvotno nije bilo glumaca. Oni se po prvi puta pojavljuju u tragediji i on pristupa zboru i između njihovih pjesama nešto govori.

1. **Tko prvi u dramu uvodi glumca?**

Prvoga glumca u tragediju uvodi TESPSIS.

Dva glumca uvodi ESHIL.

Tri glumca uvodi SOFOKLO.

1. **Navedi dijelove grčke tragedije i svaki dio pojasni.**
2. PROLOG (dio koji možemo nazvati uvod, to je dio prije ulaska kora/zbora)
3. PARODI ( pjesma koju pjeva kor)
4. EPIZODIJ (glumčev pristup koru)
5. STAZIMI ( stajaće pjesme koje dijele epizidije)
6. EKSOD ( završni dio drame)
7. **Koje su posebnosti tragedije?**

TRAGIČNI JUNAK: Osoba koja tragično stradava na kraju tragedije. Ona je žrtva nesretne sudbine, u sukobu je s ostalim karakterima i to zbog vlastite plemenitosti. Tragični junak je krajnje moralna osoba.

TRAGIČNA KRIVNJA: junakova pogreška ili kršenje nekog zakona i to nenamjerno. Ta krivnja je prst sudbine.

TRAGIČNI SUKOB: sukob tragičnog junaka s ostalim likovima koji imaju neka drugačija uvjerenja.

TRAGIČAN ZAVRŠETAK: posljedica sukoba likova, obično smrt glavnoga junaka.

UZVIŠENI STIL – tragedija ima uzvišen i svečan ton, dostojanstven govor, koriste se uzvišeni izrazi.

KATARZA – Aristotel je smatrao da tragedija treba izazvati strah i sažaljenje kod gledatelja. Plač za tragičnim junakom smatrao je pročišćenjem gledateljevih osjećaja. To pročišćenje on naziva katarza. U doslovnom prijevodu s grčkoga katarza znači čistiti.

1. **Navedi prve i najznačajnije grčke tragičare.**

ESHIL, SOFOKLO, EURIPID

1. **Navedi naslov i autora jedne tragedije.**

Sofoklo: ANTIGONA

1. **Navedi temeljnu temu djela Antigona.**

Antigona je grčka junakinja iz Tebe koja želi sahraniti svoga brata, a ne da mu tijelo bude izloženo truljenju i grabežljivcima. Kralj Kreont, njezin ujak, je to zabranio i time je ona prekršila kraljevu odredbu, ali je poštivala volju bogova. Zbog pogreške koju je učinila ona umire na kraju.

Tragični junak je Antigona.

Tragični sukob je između Antigone i Kreonta.

Tragična krivnja – Antigona krši kraljevu odredbu i odlazi pokopati brata.

Tragičan kraj- umire Antigona, Kreontov sin i žena počine samoubojstvo, Kreonta zadesi teška sudbina.

1. **Koji se mit nalazi u pozadini Sofoklovog djela Antigona?**

Nalazi se mit o Edipu.

KOMEDIJA

1. **Kada i gdje je nastala komedija?**

Komedija nastaje iz grčke riječi: komos = veseli ophod ode=pjesma

Nastala je u Grčkoj iz pučke dorske lakrdije i također iz obreda kojim su seljaci slavili majku prirodu tijekom cijele godine. Najveći procvat doživjela je u vrijeme demokratske Atene. Prikazivala se na Dionizijevim svečanostima.

1. **Što je komedija?**

Dramska vrsta koja se zasniva na komičnosti, pobuđuje smijeh. Radnja je izobličena, uočljiv je nesklad i pretjerivanje. Komedija je vesela sadržaja, ismijava životne pojave i karaktere. Ima komične likove, komične zaplete, nagle prevrate i sretan završetak.

1. **Koje su najčešće teme komedije?**

Obične, svakidašnje teme i likovi. Otkrivaju se čovjekove smiješne strane, mane i nedostaci.

1. **Navedi vrste komedije.**
2. **KOMEDIJA KARAKTERA –** komičnost se gradi na tipovima karaktera koji su smiješni zbog neke mane i pretjeranosti jedne vrste osjećaja.
3. **KOMEDIJA INTRIGE –** stvara osnovne intrige na nesporazumima, nerazumijevanju, nepažnji.
4. **KOMEDIJA SITUACIJE –** komičnost se gradi na temelju neobičnih, neočekivanih i nepredviđenih situacija u kojima se nalaze likovi. Često dolazi do zamjene likova ili jedan priča o jednome, drugi o drugome, a misle da pričaju o istome.
5. **KOMEDIJA KONVERZACIJE** – komičnost se postiže smiješnim govorenjem likova. Duhovitim dosjetkama, posebnim stilom...
6. **Posebne vrste komedije su:**

**FARSA –** lakomislena šaljiva igra, uključuje vulgaran humor, laka komedija.

**LAKRDIJA –** vrsta komedije koja se temelji na priprostoj komičnosti; grubo ismijavanje.

**VODVILJ –** kraća komična drama najčešće samo u jednom činu.

**KOMEDIJA DEL ARTE –** javlja se u vrijeme renesanse. Imala je stalne iste likove.

1. **Koju komediju smo čitali? Navedi autora?**

Čitali smo komediju NOVELA OD STANCA (autor Marin Držić).

Čitali smo i ulomak iz komedije: SKUP (autor Marin Držić) – komedija karaktera koja ismijava škrtost kao ljudsku manu.

1. **Što je osnovna tema komedije Novela od Stanca?**

To je komedija situacije jer se opisuje situacija šale s Stancem. Tri mladića (Dživo, Miho i Vlaho) iz Dubrovnika u vrijeme poklada zbijaju šalu s došljakom Stancem koji je došao iz nekog hercegovačkoga sela prodati svoju robu u Dubrovnik. Oni su mu prodali priču da vile mogu pomladiti čovjeka. Stanac je bio neobrazovan i vrlo naivan i nasjeo je na šalu.

1. **Koje je mjesto radnje komedije Novela od Stanca?**

Radnja se odvija u Dubrovniku kod fontane u vrijeme poklada, karnevala.

1. **Tko je najveći hrvatski komediograf?**

Marin Držić iz Dubrovnika.

**DRAMA U UŽEM SMISLU**

1. **Kako definiramo dramu u užem smislu?**

To je naziv za svako dramsko djelo ozbiljnoga sadržaja i umjereno tragičnog zapleta, obično ima sretan završetak. Ova dramska vrsta može govoriti o svim životnim temama i uzimati likove iz svih sfera svakodnevnoga života. Te životne teme ne pirkazuju se ni isključivo tragično, ni isključivo komično, već ozbiljno.

**DISKURZIVNI KNJIŽEVNI OBLICI/ROD**

Diskurzivni književni oblici tvore najmlađi, 4. književni rod u književnosti. U tradicionalnoj podjeli književnosti na književne rodove ovaj se književni rod ne spominje.

1. **Koje su značajke ovog književnog roda?**

Diskurzivni književni oblici u sebi ujedinjuju značajke književnosti i značajke znanosti. Postoje stoga dvije skupine djela koje ubrajamo u ovaj rod: književno-znanstvena djela i publicistička (pripadaju novinarstvu).

1. **Koje književne vrste ubrajamo u KNJIŽEVNO-ZNASTVENE VRSTE UNUTAR diskurzivnog književnog roda?**

* ESEJ ILI OGLED- kraća prozna vrsta u kojoj se obrađuje različita tematika iz života ili znanosti na način koji potiče razmišljanje i zaključivanje. Esej je hibridni tekst, a to znači da se u njemu spajaju filozofija (znanost) i književnost. U eseju se iznosi osobno stajalište autora. Postoji više vrsta eseja: književni, filmski, glazbeni, likovni. Iako autor iznosi svoja promišljanja o nekoj temi i izvodi svoje zaključke, ipak se mora pridržavati osnovnih načela pisanja eseja. Svaki esej ima uvod (nagovještaj teme), razradu (obrada teme, argumentiranje, dokazivanje, citiranje), i sintezu ili zaključak.  Začetnik esejističke proze je [Michel de Montaigne](https://hr.wikipedia.org/wiki/Michel_de_Montaigne) u 16. stoljeću koji u svojem djelu Eseji piše na ovakav način. On je ovakvim radovima dao samo ime, ali je prava istina da su na ovakav način pisali i mnogi prije njega pa čak i antički pisac Horacije. Jedan od prvih esejista je i engleski pisac Francis Bacon (Savjeti ili oglasi građanski i moralni). Od njega pa nadalje se esejističko pisanje uvelike njeguje.

**Važno!!!! Znati nabrojiti znanstvena i književna obilježja eseja.**

* **Književna obilježja:** subjektivnost, liričnost, slikovitost, osobno stajalište pisca, metaforičnost, intiman stil.
* **Znanstvena obilježja**: objektivnost, problematika, argumetniranje, važnost teme, znanstveni pristup
* RASPRAVA – raspravljački tip teksta na zadanu temu
* AUTOBIOGRAFIJA – pisanje o vlastitom životu
* BIOGRAFIJA- pisanje o nečijem životu
* MEMOARI- tekst u kojem pisac iznosi svoja sjećanja i uspomene na ljude i događaje iz vlatitoga života.
* DNEVNIK – tekst u kojem pisac prati događaje navodeći mjesto i vrijeme. Navodi nadnevak i kronološki prati događaje.
* PUTOPIS- vrsta u kojoj putopisac objektivno opisuje krajeve kojima putuje, ali uključuje i svoje viđenje, osjećaje, dojmove. U sebi sadrži i znastvena i književna obilježja. U putopisu je putovanje povod za šire umjetničko oblikovanje.

U čitanci se nalaze ulomci iz djela: Matko Peić: Skitnje i Antun Nemčić: Putositnice.

1. **Koje književne vrste ubrajamo u PUBLICISTIČKE VRSTE UNUTAR diskurzivnog književnog roda?**

* REPORTAŽA
* FELJTON- javna rasprava, pisana ili usmena borba mišljenja
* POLEMIKA